CELEX: E2012P0014
Language: bg
Date: 2012-12-04 00:00:00
Title: Дело, заведено на 4 декември 2012 г. от Надзорния орган на ЕАСТ срещу Княжество Лихтенщайн (Дело E-14/12)

7.3.2013   
            
            
               BG
            
            
               Официален вестник на Европейския съюз
            
            
               C 66/28
            
         Дело, заведено на 4 декември 2012 г. от Надзорния орган на ЕАСТ срещу Княжество Лихтенщайн
   (Дело E-14/12)
   2013/C 66/08
   На 4 декември 2012 г. пред Съда на ЕАСТ беше заведено дело срещу Княжество Лихтенщайн от Надзорния орган на ЕАСТ, представляван от Xavier Lewis, Clémence Perrin и Catherine Howdle в качеството им на представители, с адрес: Rue Belliard 35, 1040 Brussels, Belgium.
   Надзорният орган на ЕАСТ иска от Съда на ЕАСТ:
   
               1.
            
            
               Да постанови, че като е запазило в сила законодателство, което задължава лицата, пребиваващи в Лихтенщайн и отговорни за агенция за временна заетост, да представят гаранция в размер на 50 000 швейцарски франка, докато от лицата, извършващи подобни функции, но пребиваващи извън Лихтенщайн, и от агенциите, които желаят да предоставят услуги в областта на временната заетост зад граница, се изисква гаранция в размер на 100 000 швейцарски франка, Княжество Лихтенщайн (наричано по-нататък „Лихтенщайн“) не е изпълнило задълженията си по член 31 и член 36 от Споразумението за създаване на Европейското икономическо пространство.
            
         
               2.
            
            
               Да осъди Княжество Лихтенщайн да заплати разноските за съдебното производство.
            
         
      Правен и фактически контекст и правни аргументи в подкрепа на твърденията:
   
               —
            
            
               Надзорният орган на ЕАСТ твърди, че Лихтенщайн не се е съобразил с мотивирано становище на Надзорния орган на ЕАСТ от 25 януари 2012 г. относно неизпълнение на задълженията на Лихтенщайн по членове 31 и 36 от Споразумението за ЕИП в областта на временната заетост и на службите по заетостта.
            
         
               —
            
            
               Разпоредбите на Лихтенщайн, предмет на разглеждане, са членове 25 и 26 от Verordnung vom 11. Juli 2000 zum Gesetz über die Arbeitsvermittlung und den Personalverleih (Постановление от 11 юли 2000 г. във връзка със Закона относно службите по заетостта и временното предоставяне на услуги).
               Надзорният орган на ЕАСТ твърди, че с посочените мерки националното законодателство на Лихтенщайн задължава лицата, пребиваващи в тази страна и отговорни за агенция за временна заетост, да представят гаранция в размер на 50 000 швейцарски франка. Същото законодателство задължава лицата, извършващи подобни функции, които пребивават извън Лихтенщайн, да представят гаранция от 100 000 швейцарски франка при предоставяне на услуги в областта на временната заетост. Гаранция от 100 000 швейцарски франка се изисква и от агенциите за временна заетост, установени извън Лихтенщайн, които желаят да предоставят такива услуги зад граница.
            
         
               —
            
            
               Надзорният орган на ЕАСТ твърди, че като е запазил в сила законодателството си в настоящия му вид Лихтенщайн е нарушил задълженията си по членове 31 и 36 от Споразумението за ЕИП.